**Medzinárodné letisko São Paulo-Guarulhos** alebo **Medzinárodné letisko guvernéra Andrého Franca Montora–São Paulo/Guarulhos** (port. ***Aeroporto Internacional de São Paulo/Guarulhos–Governador André Franco Montoro***), (IATA: **GRU**, ICAO: **SBGR**) je letisko v najväčšom brazílskom meste São Paulo. Nachádza sa v okrese Guarulhos, súčasti aglomerácie Veľkého São Paula. Je druhým najväčším letiskom na južnej pologuli hneď po letisku v Sydney) a najväčším brazílskym letiskom. Podľa prieskumu magazínu *Forbes* je letisko druhým na svete podľa počtu oneskorených odletov. Najväčšie komerčné lietadlo sveta, Airbus A380, prvýkrát pristál na letisku v roku 2007.

História
--------

V roku 1967 vláda Brazílie, z dôvodu rastúcej leteckej premávky, dala vypracovať štúdiu na výstavbu nového letiska v São Paule. Pôvodné plány zahŕňali tri terminály a štyri pristávacie dráhy. Prvá fáza výstavby, ktorá zahŕňala dva terminály a dve pristávacie dráhy, sa začala v roku 1980. Letisko bolo oficiálne otvorené v januári 1985 a čoskoro sa stalo hlavným letiskom Sao Paula, pred jeho otvorením najdôležitejším letiskom mesta bolo São Paulo-Congonhas. V roku 1989 boli pristávacie dráhy predĺžené a terminály zrekonštruované, čo malo za následok zvýšenie prepravnej kapacity z 7,5 na 8,25 milióna cestujúcich ročne.
Výstavba tretieho terminálu bola plánovaná od roku 2001, ale z ekonomických a politických dôvodov sa výstavba začala až v roku 2011. 

Terminály 1 a 2 boli donedávna vysoko preťažené a z tohto dôvodu sa operátor Infraero v roku 2011 rozhodol, že terminál, ktorý predtým slúžil pre nákladnú leteckú dopravu bude využívaný pre osobnú prepravu. Prvá fáza rekonštrukcie terminálu bola ukončená vo februári 2012 a druhá má byť v decembri 2012. Terminál má názov Terminal 4. V prvej fáza výstavby zvýši kapacitu letiska o 5,5 miliónov cestujúcich za rok a v druhej fáze o ďalších 8 miliónov. Letisko Guarulhos bude tak schopné zvládnuť 28,5 miliónov cestujúcich ročne.

Ďalší rozvoj
------------

V roku 2009 spoločnosť Infraero zverejnila investičný plán s cieľom preinvestovať pol miliardy amerických dolárov na letiskovú infraštruktúru s cieľom prípravy na Majstrovstvá sveta vo futbale v roku 2014 a Letné olympijské hry 2016. Investície zahŕňajú nasledovné hlavné zložky:

* výstavba nových pojazdových dráh
* rozšíreni existujúcich pojazdových dráh
* Výstavba nového terminálu s rokom dokončenia 2014.

Najdôležitejšou časťou týchto investičných plánov je Terminál 3, ktorý zvýši letiskovú kapacitu z existujúcich 17 miliónov cestujúcich za rok na 29 miliónov. Plány na výstavbu tretej pristávacej dráhy boli predbežne zastavené v roku 2008.

Štatistiky
----------

Približne dvojtretinový podiel na počte cestujúcich majú vnútroštátne a tretinový medzinárodné linky. 

| Rok | 2011 | 2010 | 2009 | 2008 | 2007 | 2006 | 2005 | 2004 |
| --- | --- | --- | --- | --- | --- | --- | --- | --- |
| Počet cestujúcich
  | 29 964 108 | 26 849 185 | 21 727 649 | 20 997 813 | 19 560 963 | 16 580 842 | 16 855 026 | 12 940 193 |
| Nákladná doprava (t) | 465 255 | 384 587 | 351 788 | 425 884 | 424 157 | 419 848 | 470 944 | 435 594 |

Galéria
-------

|  |  |
| --- | --- |
| Terminal 1 (TPS1) zvonku
Terminal 1 (TPS1) zvnútra | Terminal 2 (TPS2) zvonku
Terminal 2 (TPS2) zvnútra |

Referencie
----------

1. ↑  OAG MAX Online. *Top 100 Airports by Seat Capacity Available on International Departing Flights* [online]. Air Transport News, 10. marec 2008. Dostupné online. (Anglicky)
2. ↑  Wingfield, Brian. *The World's Most-Delayed Airports*. Forbes.com, 14. január 2008url=. (Anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Medzinárodné letisko São Paulo-Guarulhos**

Externé odkazy
--------------

* Oficiálna stránka letiska

Zdroj
-----

*Tento článok je čiastočný alebo úplný preklad článkov São Paulo-Guarulhos International Airport na anglickej Wikipédii a Mezinárodní letiště São Paulo-Guarulhos na českej Wikipédii.*


|  |  |
| --- | --- |
| Portal | Portál letectvo |